
Teikiame Lietuvos Respublikos Vyriausybės nutarimo ,,Dėl valstybinės kitos paskirties žemės sklypų perdavimo valdyti, naudoti ir disponuoti jais patikėjimo teise Anykščių rajono savivaldybei“ projektą (toliau – Projektas), kurį Anykščių rajono savivaldybė parengė vadovaudamasi Lietuvos Respublikos žemės įstatymo (Žin., 1994, Nr. 34-620; 2004, Nr. 28-868) 7 straipsnio 2 dalies 1 ir 2 punktais ir Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklėmis, patvirtintomis Lietuvos Respublikos Vyriausybės 2002 m. rugsėjo 10 d. nutarimu Nr. 1418 (Žin., 2002, Nr. 90-3852; 2011, Nr. 6-218).
Projektas suderintas be pastabų su Aplinkos ministerija ir patikslintas pagal Teisingumo ministerijos ir Nacionalinės žemės tarnybos prie Žemės ūkio ministerijos pastabas.
PRIDEDAMA:
1. Anykščių rajono savivaldybės pateikta dokumentų byla, 69 lapai. 
2. Institucijų pateiktų išvadų dėl Projekto kopijos, 3 lapai.

